หุ้นปิดบวกแค่2.18จุดเทขายทำกำไร
ตลาดหุ้นวันที่ 7 ก.ย.ดัชนีปิดที่  1,246.10 จุด  เพิ่มขึ้น 2.18 จุด หรือ 0.18%  มูลค่าการซื้อขาย  34,653.57 ล้านบาท
7 ก.ย. 2555

ตลาดหุ้นวันที่ 7 ก.ย.ดัชนีปิดที่  1,246.10 จุด  เพิ่มขึ้น 2.18 จุด หรือ 0.18%  มูลค่าการซื้อขาย  34,653.57 ล้านบาท
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า นักลงทุนทยอยทำกำไรออกมาหลังจากดัชนีปรับตัวขึ้นกว่า 10 จุด  ส่งผลให้หุ้นไทยปิดตลาดปรับตัวเพิ่มขึ้นไม่มาก ไม่ถึง 1% เมื่อเทียบหุ้นในตลาดเอชีย โดยเฉพาะประเทศที่พึ่งพาการส่งออก เช่น ญี่ปุ่น เกาหลีและไต้หวัน จะปรับตัวเพิ่มขึ้นประมาณ 2%   ทั้งนี้ ภาพรวมตลาดขึ้นขานรับกรณีที่ธนาคารกลางยุโรป (ECB) จะเข้าซื้อพันธบัตรแบบไม่จำกัด 
สำหรับแนวโน้มสัปดาห์หน้าดัชนีอาจปรับตัวขึ้นได้ แต่ไม่แรงเหมือนสัปดาห์นี้ โดยมองแนวต้าน 1,262 และ 1,265 จุด ส่วนแนวรับ 1,235 จุด โดยต้องติดตามผลศาลรัฐธรรมนูญเยอรมันจะตัดสิน ESM ขัดรัฐธรรมนูญหรือไม่ รวมถึงการประชุมของธนาคารกลางสหรัฐ ซึ่งหากไม่มีข่าวดีหรือทำให้ตลาดผิดหวัง โอกาสที่ดัชนีจะลงทดสอบ 1,225 จุด  หลักทรัพย์ 5 อันดับแรกที่มีมูลค่าการซื้อขายสูงสุด ได้แก่BLAND   มูลค่าการซื้อขาย 1,667.20 ล้านบาท ปิดที่  1.21 บาท บวก 0.17 บาท หรือ 16.35% CPF   มูลค่าการซื้อขาย  1,558.34 ล้านบาท ปิดที่ 33 บาท บวก 1.25 บาท หรือ  3.94% TRUE   มูลค่าการซื้อขาย 1,471.99 ล้านบาท ปิดที่  5.05  บาท ไม่เปลี่ยนแปลงBBL  มูลค่าการซื้อขาย  1,082.29 ล้านบาท ปิดที่ 193.50  บาท บวก 1.50 บาท หรือ 0.78% PTT  มูลค่าการซื้อขาย 1,047.06 ล้านบาท ปิดที่  330 บาท บวก 1.00  บาท หรือ 0.30%